Meidstona (boro)
Meidstonas boro (angļu: Borough of Maidstone) ir nemetropoles distrikts ar boro statusu Kentas grāfistē Anglijā, Apvienotajā Karalistē. Izvietojies grāfistes vidusdaļā Medvejas upes ielejā, robežojas ziemeļos ar Medvejas unitāro pašvaldību, ziemeļaustrumos — ar Sveilu, dienvidaustrumos — ar Ešfordu, dienvidos — ar Tanbridžvelsu, bet rietumos — ar Tanbridžu un Melingu. Distrikta administratīvais centrs un lielākā apdzīvotā vieta ir Meidstona, kas ir arī Kentas ceremoniālās un nemetropoles grāfistes centrs.